**Pressemeddelelse Grenaa /28.09.2017**

**L’Oréal kårer DS Smith Display som bedste leverandør til detailhandlen**

**På det netop afholdte arrangement L’Oréal Nordic Preferred Supplier Day 2017, gik prisen ”Best Retail Supplier” til DS Smith Display.**

Arrangementet blev afholdt i København af L’Oréals nordiske indkøbsafdeling, og prisen ”Best Retail Supplier” blev givet til den leverandør, der har skabt størst værdi for L’Oréal i detailhandlen i Norden.

Ifølge Bálint Henter, Nordic Purchaser, fra L’Oréal er det DS Smiths enestående service og strategiske tilgang til samarbejdet, der ligger til grund for, at prisen gik til emballage- og displayleverandøren. *”DS Smith yder en unik service i det daglige samarbejde og fungerer samtidigt som en innovativ sparringspartner på de mere langsigtede strategiske tiltag i vores in-store markedsføring ,”* siger Bálint Henter.

I det daglige er der op til tre personer fra DS Smith fysisk tilknyttet L’Oréals kontorer i København, som fungerer som in-house eksperter på display og in-store promotion.

Direktør for DS Smiths displayenhed, Lars Østerby er stolt over prisen. *”Vi sætter ekstrem stor pris på anerkendelsen fra L’Oréal. Med L’Oréal har vi et unikt partnerskab, hvor vi via vores daglige tilstedeværelse tilstræber hurtig responstids tid og høj service samtidig med, at vi kan yde strategisk rådgivning via indsigt i markedet og produkterne,”* siger Lars Østerby.

DS Smith opkøbte sidste år Deku-Pack Gruppen, som styrkede emballage- og displayleverandørens ressourcer og kompetencer inden for display markant – bl.a. med tilføjelse af permanente displays og POS materialer til produktporteføljen. I dag leverer DS Smith størstedelen af de display og POS materialer, L’Oréal anvender i deres in-store markedsføring i detailhandlen i Norden.

**Billeder:**

LOreal award - DS Smith.jpg

*Fra venstre: Customer Service & Design Manager Peter Stendys, Project Manager Jesper Hinge, Key Account Manager Patrick Riis, Business Development Director Display Christian Jess, Sales Director Display Casper Herold, Display & Development Director Lars Østerby – alle fra DS Smith. Til højre for dem: Nordic Purchaser Irmeli Solansuu, Nordic Purchaser Bálint Henter fra L’Oréal.*

**Info og kontakt**

Thony Bruun Jensen

Communication Manager, DS Smith Danmark

T: +45 72 14 92 26

E: thony.bruun.jensen@dssmith.com

***Om DS Smith Display***

*DS Smith Display er Danmarks førende leverandør af in-store promotion materialer – herunder displays, POS-produkter og emballager i bølgepap, træ, metal og plast samt tryksager, digitale løsninger, udendørsbannere og alt andet, der øger salget i butikken.*

*I Danmark beskæftiger DS Smith Display 110 mennesker fordelt på fem lokationer, som er specialiseret i design, produktion og håndtering af salgsfremmende løsninger til aktører i detailhandlen.*

*DS Smith Display er en del af DS Smith Packaging Denmark, som er Danmarks førende producent af genanvendelige, kundespecifikke emballageløsninger, der tilfører kunderne værdi i hele forsyningskæden, lige fra bedre produkteksponering i butikkerne til optimering af lager og logistik. DS Smith Danmark tæller ca. 640 medarbejdere fordelt på 8 lokationer og har en årlig omsætning på ca. 1,1 mia. kroner.*

*DS Smith Packaging Denmark er en del af den engelske emballagekoncern DS Smith Plc, der med 26.000 medarbejdere i 37 lande er en af Europas førende producenter af genanvendelige emballageløsninger.*

Læs mere på [www.dssmithdisplay.dk](http://www.dssmithdisplay.dk) eller [www.dssmithpackaging.dk](http://www.dssmithpackaging.dk).